Informatīvā ziņojuma “Par Eiropas Ekonomikas

zonas un Norvēģijas finanšu instrumentu

2014.-2021. gada perioda divpusējās

sadarbības fonda iniciatīvas priekšlikumu”

 pielikums

Eiropas Ekonomikas zonas un Norvēģijas finanšu instrumentu 2014.*–2*021. gada

DIVPUSĒJAS SADARBĪBAS FONDA

 Stratēģiskās iniciatīvas pieteikums

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. Iniciatīvas iesniedzējs
 | Atzīmējiet atbilstošo Divpusējās sadarbības fonda komitejas pārstāvošo institūciju:

|  |  |
| --- | --- |
|  | Islandes Republikas vēstniecība Helsinkos  |
|  | Vadošā iestāde (Finanšu ministrija)  |
|  | Norvēģijas Karalistes vēstniecība Rīgā  |
| x | Latvijas Republikas Ārlietu ministrija  |
|  | Lihtenšteinas Firstistes diplomātiskā pārstāvniecība Eiropas Savienībā Briselē |

 |
| 1. Iniciatīvas nosaukums
 | **Norvēģijas un Baltijas pētniecības tīkls. Kritiskā infrastruktūra: institucionālā koordinācija un politikas prioritātes** |
| 1. Iniciatīvas īstenotājs
 | Biedrība “Latvijas Ārpolitikas institūts” (turpmāk – LĀI) |
| 1. Iniciatīvas partneris(i)
 | 1) Norvēģijas Starptautisko lietu institūts (turpmāk – NUPI) (Norvēģija);2) Igaunijas Ārpolitikas institūts/ Starptautiskais aizsardzības un drošības centrs (turpmāk – ICDS) (Igaunija); 3) Viļņas Universitātes Starptautisko attiecību un politiskās zinātnes institūts (turpmāk – IIRPS VU) (Lietuva). |
| 1. Ieviešanas periods
 | No 2019. gada vidus līdz 2020. gada beigām |
| 1. Finansējums
 | 187 000  EUR |
| 1. Stratēģiskā prioritāte atbilstoši Darba plānam[[1]](#footnote-1)
 | Atzīmējiet atbilstošo prioritāti:x

|  |  |
| --- | --- |
|  | Izglītība un pētniecība  |
|  | Māksla un kultūra  |
|  | Pašvaldību sadarbības projekti („dvīņu pilsētas”)  |
|  | Uzņēmējdarbības attīstības un divpusējās sadarbības veicināšanas aktivitātes  |
|  | Divpusējās sadarbības veicināšanas pasākumi  |
|  | Atklātības un demokrātiskas līdzdalības veicināšana |

 |
| Skaidrojumu par izvēlēto prioritāti lūdzam skatīt 9. punktā. |

|  |
| --- |
| 1. **Iniciatīvas mērķis**
 |
| *[Aprakstiet iniciatīvas mērķi. Īsi aprakstiet, kā iniciatīva palīdzēs stiprināt divpusējo sadarbību ar donorvalsti(īm).]****Skaidrojums:*** *Iniciatīvu īsteno Divpusējās sadarbības fonda ietvaros, kura mērķis ir stiprināt divpusējās attiecības starp Latviju un donorvalstīm, līdz ar to iniciatīvas mērķim jābūt atbilstošam Divpusējās sadarbības fonda mērķim.* |
| Norvēģijas-Baltijas kritiskās infrastruktūras pētnieciskā tīkla piedāvātā pētījuma uzdevums ir salīdzināt kritiskās infrastruktūras aizsardzības politikas un valsts komunikāciju par kritisko infrastruktūru trijās Baltijas valstīs un Norvēģijā. Pētījumā tiks aplūkota politika, kā arī komunikācijas stratēģijas, ko valsts iestādes izmanto četrās valstīs (Igaunijā, Latvijā, Lietuvā un Norvēģijā). Tas ļaus atklāt efektīvākos veidus, kā kritiskās infrastruktūras aizsardzībā iesaistīt gan sabiedrību kopumā, gan arī privātos uzņēmējus. Tādējādi, paša pētījuma mērķis ir sniegt priekšlikumus ne vien, kā uzlabot kritiskās infrastruktūras aizsardzības politikas, bet arī, kā uzlabot komunikāciju par šo fenomenu, lai sabiedrībā tā radītu drošības sajūtu, un vairotu uzticību iestāžu darbam valsts un iedzīvotāju aizsardzībā, kā arī pašu iedzīvotāju pragmatisku iesaisti kritiskās infrastruktūras aizsardzības nodrošināšanā. Iniciatīva stiprinās zinātnisko sadarbību un pētniecisko apmaiņu starp Latviju un Norvēģiju, kā arī Igauniju un Lietuvu. Turklāt iniciatīva paredz izveidot vadošo pētniecības domnīcu tīklu, lai sadarbotos, ar mērķi aktīvāk izmantot pieejamos pētniecības rīkus, tehnoloģisko zinātību, telpas un nosūtītu pētniekus darbā uz citiem pētnieciskajiem institūtiem. Akadēmiķiem un domnīcu pētniekiem ir būtiska regulāra un intensīva sadarbība, dalīšanās savos atklājumos un kolēģu kritiskās piezīmes un atsauksmes, kas noved pie kvalitatīviem pētījumiem. Šī iniciatīva ļaus četrām norādītajām domnīcām izveidot ilgstošu sadarbības tīklu ar turpinājumu vēl pēc šī konkrētā pētījuma.Iniciatīvas aktualitāte ir saistīta ne vien ar zinātnisko nepieciešamību veikt izvērtējumu par sabiedrības izpratni un gaidām attiecībā uz kritiskās infrastruktūras problemātiku Latvijā, Lietuvā, Igaunijā un Norvēģijā, bet arī pievienoto vērtību valsts iestāžu darbam, ko šis pētījums sniegs. Proti, pirmkārt, Latvijā publiski jautājumi, kuri skar sabiedrības izpratni un iesaisti kritiskās infrastruktūras nodrošināšanā, nav tikuši risināti, kas veido ne tikai zinātnisko, bet arī komunikatīvo iztrūkumu par šo jautājumu. Jautājuma aktualizēšana pētījuma ietvaros ļaus ne tikai izzināt sabiedrības izpratni, bet arī atrast labākos veidus, kā komunicēt ar sabiedrību par šo jautājumu un tā elementiem. Otrkārt, interese par projektu un tā nepieciešamību no valsts iestāžu un potenciālo iesaistīto puses tika sniegta visas iniciatīvas izstrādes, prezentēšanas un saskaņošanas gaitā. Tostarp interesi ir izrādījusi Norvēģijas Karalistes vēstniecība Latvijā, iniciatīvā iesaistītie partneri no Lietuvas, Igaunijas un Norvēģijas. Tādējādi, pētījuma aktualitāti pasvītro ne vien aizvien plašākās akadēmiskās debates starptautiskā līmenī par nacionālo drošību nemilitārā izvērsumā, tostarp par valstīm kritiski svarīgo infrastruktūru un pakalpojumiem, kā arī starptautisko organizāciju aizvien lielākā aktivitāte šajos jautājumos, bet arī šīs iniciatīvas pieteikuma konsultāciju un saskaņošanas laikā valsts institūciju izteiktais atbalsts un interese par pētījumu (it īpaši Ārlietu ministrija, Veselības ministrija, Zemkopības ministrija, Finanšu ministrija un Labklājības ministrija). Iepriekšējās konsultācijās interesi par iniciatīvu ir izrādījusi arī Iekšlietu ministrija. Visbeidzot, ticamu un visaptverošu pētījumu vai materiālu trūkums par tēmu Baltijas valstīs un Norvēģijā rada pamatu spekulācijām, dezinformācijai un mēģinājumiem graut iedzīvotāju ticību. Nepietiekama izpratne par kritiskās infrastruktūras būtisko nozīmi gan sabiedrībā, gan privātajā sektorā izraisa neuzticību, kas kļūst īpaši svarīga pašreizējā drošības situācijā, kādā atrodas Baltijas valstis un Norvēģija.  |
| Šobrīd publiski nav pieejami pētījumi konkrēti par Igauniju, Latviju, Lietuvu un Norvēģiju un labākajiem veidiem, kā ar sabiedrību sazināties par kritisko infrastruktūru, kas tā ir un kāpēc ir būtiski to aizsargāt. Tādējādi Pētnieciskais tīkls gan veidos ilgtspējīgu informatīvu materiālu, gan pats iesaistīsies diskusijās ar sabiedrību visās četrās valstīs. |
|  |
| 1. **Iniciatīvas apraksts**
 |
| **9.1. Iniciatīvas pamatojums** |
| *[Aprakstiet iniciatīvas nepieciešamību. Norādiet, kādas ir problēmas / vajadzības, kuras risinās iniciatīva un kā tiks risinātas problēmas / vajadzības, kā arī sniedziet citu būtisku informāciju, kas pamato iniciatīvu.]* |
| Projekts paredz nodrošināt visu četru valstu politikas veidotājus un ieviesējus, kā arī iedzīvotājus ar visaptverošu analīzi un skaidrojumu par to, kas ir kritiskā infrastruktūra un kādēļ tās aizsardzības pasākumi ir vitāli svarīgi. Izpratnes par kritisko infrastruktūru un tās elementiem atšķiras ne tikai starp aplūkojamajām valstīm, bet arī starp valstīm un starptautiskajiem ietvariem, īpaši Eiropas Ekonomiskā zona (turpmāk - EEZ) un NATO, kuru dalībnieces ir visas četras valstis. Pētījuma ietvaros uzmanība tiks koncentrēta uz kritiskās infrastruktūras aizsardzības politiku (stratēģiskais līmenis), kā arī uz publisko diskursu, skaidrojumu un izpratni par kritiskās infrastruktūras sargāšanas nozīmīgumu. Proti, pētnieciskais tīkls analizēs pieeju, definīcijas un argumentāciju, ko izmanto valsts institūcijas un privātais sektors, un salīdzinās to ar iedzīvotāju izpratni un gaidām. Pētījums palīdzēs populārzinātniski izskaidrot kritiskās infrastruktūras nozīmīgumu iedzīvotājiem.Ir svarīgi, lai gan privātie uzņēmumi, gan iedzīvotāji saprastu, cik būtiski ir aizsargāt kritisko infrastruktūru, neraugoties uz izmaksām un normatīvajiem un fiziskajiem ierobežojumiem, ko aizsardzības pasākumi var radīt. Tāpēc pētījums būtisku uzmanību pievērsīs komunikācijas praksei. Proti, tiks analizēts, vai un kāda ir valsts komunikatīvā prakse šajos jautājumos, cik sabiedrība ir informēta, kā tiek veidota izpratne, cik tā vēlas iesaistīties, kādas bailes cilvēkiem ir un kādi ir labākie veidi, kā runāt ar sabiedrību un privātajiem uzņēmumiem. Pētījums arī salīdzinās argumentāciju un skaidrojumu visās četrās valstīs no valstu puses, lai atklātu kopīgas iezīmes un atšķirības, kuras būtu jāuzsver turpmākajā valsts iestāžu paustajā informācijā par kritisko infrastruktūru. Pētījums tiks veikts četru valstu nacionālās likumdošanas ietvaros, ņemot vērā pētījuma tēmas specifisko un sensitīvo raksturu – līdzīgi kā iniciatīvas priekšlikumā iesaistītās domnīcas regulāri veic pētījumus par vēl sensitīvākiem jautājumiem, piemēram, par attiecīgo valstu ārlietu, drošības un aizsardzības politikām, par iespējamo šo valstu pretinieku militāri stratēģiskajiem un taktiskajiem plāniem un iespējām tos īstenot. Šī pētījuma ietvaros netiks analizēta tāda informācija, kas atbilstoši konkrētās valsts likumdošanai vai starptautisko organizāciju noteikumiem uzskatāma par aizsargājamu, piemēram, kritiskās infrastruktūras objektu saraksti, drošības procedūras un plāni. Citiem vārdiem, tiks analizēta tikai un vienīgi publiski pieejama informācija, kā arī neklasificēta informācija, ko valsts institūcijas un uzņēmumi piekritīs sniegt interviju laikā. Saistībā ar informācijas pieejamību jāuzsver, ka publiski ir atrodama pietiekami plaša informācija par kritiskās infrastruktūras aizsardzības politiku, piemēram, Latvijā: Nacionālās drošības likums, Informācijas tehnoloģiju drošības likums, Civilās aizsardzības un katastrofas pārvaldīšanas likums, 2010.gada 1.jūnija Ministru kabineta noteikumi Nr.496 “Kritiskās infrastruktūras, tajā skaitā Eiropas kritiskās infrastruktūras, apzināšanas un drošības pasākumu plānošanas un īstenošanas kārtība", 2011.gada 1.februāra Ministru kabineta noteikumi Nr.100 "Informācijas tehnoloģiju kritiskās infrastruktūras drošības pasākumu plānošanas un īstenošanas kārtība", 2017.gada 3.oktobra Ministru kabineta noteikumi Nr.606 “Noteikumi par Nacionālās drošības likumā noteikto institūciju, institūcijā iesniedzamās informācijas apjomu, iesniegšanas kārtību un iesniegtās informācijas izvērtēšanu, kā arī Nacionālās drošības likumā noteiktā lēmuma pieņemšanu un paziņošanu”, |
| 2011.gada 26.aprīļa Ministru kabineta noteikumi Nr.327 “Noteikumi par elektronisko sakaru komersantu rīcības plānā ietveramo informāciju, šā plāna izpildes kontroli un kārtību, kādā galalietotājiem tiek īslaicīgi slēgta piekļuve elektronisko sakaru tīklam un par drošības incidentu būtiskuma kritērijiem”, Nacionālās drošības koncepcija, Valsts aizsardzības koncepcija, valsts drošības iestāžu publiskie pārskati. Līdz ar visu četru valstu nacionālo likumdošanu un starptautisko organizāciju, tostarp Eiropas Savienības un NATO dokumentāciju, var uzskatīt, ka pieejami pietiekami plaša (bet ne publiski skaidrota) informācija, kas kopā ar intervijām un aptaujām ļauj pilnvērtīgi veikt pētījumu, vienlaikus neizmantojot nekādu klasificētu informāciju.Rūpīgai kritiskās infrastruktūras analīzei šajā pētījumā ir nepieciešama visu četru valstu pieredzējušo politikas un komunikācijas zinātnes pētnieku iesaiste, analizējot politiku un publisko diskursu par kritisko infrastruktūru katrā valstī un konkrētās sabiedrības gaidas un izpratni. Pētnieki ne tikai pētīs komunikāciju par kritisko infrastruktūru un tās nozīmīguma izpratni katrā valstī, un iespēju to uzlabot, bet arī paši pētnieciskā tīkla ietvaros veiks komunikāciju par kritisko infrastruktūru, skaidrojot tās aizsargāšanas būtiskumu sabiedrības interesēs. Primārās konsultācijas un viedokļu apzināšana tiks veikta ciešā sadarbībā ar jautājumā un tā komunicēšanā iesaistītajām ministrijām un valsts iestādēm. Kritiskās infrastruktūras definīcija un izpratne šajā pētījumā balstīta Padomes Direktīvā 2008/114/EK (2008.gada 8.decembris) par to, lai apzinātu un noteiktu Eiropas Kritiskās infrastruktūras un novērtētu vajadzību uzlabot to aizsardzību (dokuments attiecas uz EEZ) un tur iekļauto izpratni pielāgojot nacionālajam līmenim: 1) elektronisko sakaru tīklu un digitālo pakalpojumu un platformu pieejamību un nepārtrauktību, 2) ilgtspējīgu naftas, dabasgāzes un elektroenerģijas pakalpojumu pieejamību un nepārtrauktību, 3) finanšu sistēmas piedāvāto pakalpojumu pieejamību un nepārtrauktību, 4) veselības nozares un sociālās aprūpes institūciju darbības pakalpojumu pieejamību un nepārtrauktību, 5) pārtikas un tīra ūdens pieejamību, 6) medicīnas pakalpojumu pieejamību un nepārtrauktību, 7) nacionālā un starptautiskā transporta sistēmu un pakalpojumu pieejamību un nepārtrauktību. Vienlaicīgi šī pētījuma izpratnē par pētījuma objektu primāri netiek uzskatīti ar militāro aizsardzību un resoru saistītie jautājumi. Pētījuma ietvaros dažādas nacionālās pieejas tiks salīdzinātas, tostarp izsakot priekšlikums par labajām praksēm un harmonizācijas iespējām. Attiecībā uz pētījuma metodoloģiskajiem jautājumiem - pētījuma izstrāde sastāvēs no vairākiem aspektiem. Pirmkārt, intensīvas konsultācijas un intervijas ar valstu iesaistītajām pusēm, ieskaitot attiecīgo valsts ministriju un citu valsts institūciju, jo īpaši valsts drošības iestāžu, un uzņēmumu pārstāvjiem. Stratēģijas, tiesību akti, mājaslapu saturs, iepriekš sniegto publisko interviju transkripcijas, preses paziņojumi, publiskie pārskati, kā arī valsts institūciju un uzņēmumu intervijas ir galvenie datu avoti, lai izskaidrotu vispārējo pamatojumu, kritiskās infrastruktūras nozīmi un izvēlētos informēšanas veidus. Otrs datu avots būs aptaujas un fokusgrupas visās četrās valstīs. Tās ļaus izprast zināšanu līmeni un sabiedrības gaidas. Trešais aspekts ir dati, kas saņemti, izmantojot tiešu saziņu ar visu četru valstu sabiedrībām, izmantojot piecas publiskās diskusijas (semināri), kas tiks organizēti visās četrās galvaspilsētās. Pētījumā tiks izmantotas gan kvalitatīvās, gan kvantitatīvās pētījumu metodes – tekstu analīze, diskursa analīze, padziļinātās intervijas, fokusa grupas, gadījuma izpēte, aptauja, novērojums, kā arī kontentanalīze. Sīkākam plānotā pētījuma un tā paredzamo izmaksu skaidrojumam, lūdzu, skatiet 9.2. punktā norādīto laika ietvaru. |
|  |
| **9.2. Iniciatīvas aktivitātes, to ieviešanas laika grafiks un izmaksas** |
| Nr. | Aktivitāte | Laika grafiks | Izmaksas, EUR |
| 1. | Datu (ieskaitot aptaujas un fokusgrupas), vākšana, intervijas, analīze | 2019. gada oktobris – 2020. gada augusts | 95 000.00 |
| 2. | Kopīgu semināru organizēšana par norādītajiem kritiskās infrastruktūras elementiem (divi Rīgā un pa vienam Oslo, Tallinā un Viļņā), publicitāte | 2019. gada decembris – 2020. gada novembris | 35 000.00 |
| 3. | Pētnieku nosūtīšana uz citām domnīcām uz laiku līdz diviem mēnešiem | 2020. gada janvāris – 2020. gada augusts | 25 000.00 |
| 4. | Pētījuma publicēšana grāmatā (apm. 200 lpp.), tostarp rediģēšana, maketa un drukas izmaksas | 2020. gada septembris – 2020. gada novembris | 15 000.00 |
| 5. | Audita izmaksas | 2019. gada decembris, 2020. gada decembris | 17 000.00 |
| **Kopā** | **187 000,00** |
|  |  |  |  |
| **9.3. Iniciatīvas mērķgrupa** |
| *[Aprakstiet, kas ir mērķgrupa un kādu labumu tā gūs no iniciatīvas.]* |
| Norvēģijas un Baltijas valstu pētnieciskā tīkla veikto pasākumu galvenā mērķauditorija valsts institūcijas un privātie uzņēmumi (potenciālie kritiskās infrastruktūras īpašnieki vai pārvaldītāji), kā arī sabiedrība visās četrās valstīs. Izmantojot diskusijas visās četrās valstīs, regulāras parādīšanās masu medijos un mediju interesi par tēmu, kā arī ar noslēguma publikācijas palīdzību pētnieciskā tīkla mērķis ir paplašināt zināšanas un izpratni par kritiskās infrastruktūras jautājumu. Valsts institūcijas un iestādes zinātniskā pētījuma izstrādē tiks iesaistītas vistiešākajā veidā, tām kļūstot par prioritāro informācijas un konsultāciju avotu, tostarp Latvijas Republikas Iekšlietu ministrija un Valsts Drošības dienests, kā arī visas citas ministrijas un iestādes, kuras ir iesaistītas iepriekšējos punktos minēto kritiskās infrastruktūras politiku veidošanā un komunicēšanā. Ņemot vērā pētījuma satura sensitīvo raksturu un valsts iestāžu izrādīto interesi, pētījumā iegūtos rezultātus primāri pirms publiskošanas plānots pārbaudīt arī sadarbībā ar iesaistītajām iestādēm. Visbeidzot, neatņemama daļa no konkrētā pētījuma mērķauditorijas, protams, ir visu četru pētāmo valstu sabiedrības, kas detalizētāk aplūkots 10. punktā pie iniciatīvas plānotajiem rezultātiem. Papildus, pētniecības projekta mērķu efektīvākas sasniegšanas nolūkā, konsultācijas plānotas arī ar Latvijas Darba devēju konfederāciju. |
|  |
| **9.4. Donorvalstu/saņēmējvalsts partnera (partneru) loma** |
| *[Skaidrojiet partnera izvēli un aprakstiet partnera(u) lomu, iesaisti iniciatīvas plānošanā un īstenošanā, sagaidāmos rezultātus un pievienoto vērtību, ko partneris sniegs iniciatīvai.]* |
| LĀI koordinēs un pārvaldīs iniciatīvu, tostarp nodrošinās tehnisko palīdzību no visām četrām valstīm darbā nosūtītajiem pētniekiem, veiks grāmatas projekta zinātnisko rediģēšanu, koordinēs grāmatas gala versijas izlaidi, tostarp maketēšanas, izkārtojuma, drukas, publicitātes jautājumus. NUPI nodrošinās atbalstu ar zinātnisko rediģēšanu. NUPI, ICDS un IIRPS VU kopā ar LĀI būs atbildīgi par pētnieku nozīmēšanu projektam, kā arī projekta un gala publikācijas zinātnisko kvalitāti. LĀI organizēs arī ar šīs iniciatīvas ietvaros plānoto semināru Rīgā, nodrošinās darbā nosūtīto pētnieku parādīšanos plašsaziņas līdzekļos. NUPI būs līdzatbildīgs par visu iniciatīvas īstenošanu un gala publikācijas saturu un zinātnisko kvalitāti. NUPI, ICDS un IIRPS VU koordinēs arī semināru un prezentācijas attiecīgi Oslo, Tallinā un Viļņā un sniegs atbalstu ar pētniecību un parādīšanos ar iniciatīvu saistītās mediju intervijās darbā nosūtītajiem Baltijas valstu pētniekiem Norvēģijā.  |
|  |
| **10. Plānotie rezultāti** |
| *[Aprakstiet iniciatīvas sagaidāmos rezultātus un kā iniciatīvas sagaidāmie rezultāti veicinās divpusējo sadarbību ar donorvalsti(-īm).]* |
| Ierosinātās iniciatīvas rezultāti būs vairāki, un tie sniegs labumu iedzīvotājiem, ministrijām, citām valsts institūcijām un ārpolitikas un drošības pētnieku kopienām Latvijā, Lietuvā, Igaunijā un Norvēģijā. No sabiedriskā labuma viedokļa, iniciatīva dos iespēju apspriest nepieciešamos uzlabojumus politikā un komunikācijā par kritisko infrastruktūru, tai skaitā plašsaziņas līdzekļos, ar mērķi stiprināt sabiedrības uzticēšanos valsts institūcijām, veicināt pragmatisku sabiedrības iesaistīšanos kritiskās infrastruktūras nodrošinājumā un mazināt tādas komunikācijas ietekmi, kas rada neaizsargātības sajūtu sabiedrībā.Galaprodukts - sabiedrībai prezentēta grāmata par pētījumu rezultātiem un praktiskiem ieteikumiem komunikācijas uzlabošanai un kritiskās infrastruktūras jautājuma izskaidrošanai visās četrās valstīs būs pieejama gan valsts iestādēm un privātajiem pakalpojumu nodrošinātājiem, gan plašākai auditorijai, tostarp žurnālistiem, ekspertiem, lēmumu pieņēmējiem valsts un pašvaldību līmenī un studentiem. Grāmatā tiks iekļauti arī galvenie argumenti un atklājumi attiecīgajās četrās valodās. Iepriekš uzskaitītie nodevumi tiks izplatīti un to secinājumi veicināti arī caur sociālajiem tīkliem, īpaši Facebook, Twitter un Instagram, kur LĀI un citiem partneriem ir izveidoti konti (LĀI Facebook ir 2677 sekotāju, Twitter ir 1660 sekotāju, Instagram ir 439 sekotāju). Informācijas izplatīšana paredzēta gan attiecībā uz pētījuma rezultātiem, gan starprezultātiem. Šī iniciatīva un visi tā elementi atbalstīs un papildinās ministriju un citu valsts institūciju darbu, sniedzot analīzi par kritiskās infrastruktūras jautājuma nozīmīgumu attiecīgās valsts iedzīvotāju vidū. Sabiedrības iesaistīšanās, viedokļu apzināšana un informētība tiks sekmēta, izmantojot sabiedrisko apspriešanu publiskajās diskusijās, kā arī caur pētnieku intervijām ar plašsaziņas līdzekļiem un sabiedrības komunikācijas stratēģiju par iniciatīvu. Katrā publiskajā diskusijā (seminārā) tiks diskutēts par atsevišķu kritiskās infrastruktūras aspekta nozīmīgumu modernās sabiedrības funkcionēšanā un pēdējā, Rīgā, tiks aplūkoti divi aspekti un vispārīgie secinājumi. Plānotā pētnieciskā apmaiņa ir zinātniskā darba būtisks elements, un tas ļaus ne tikai attiecīgajai domnīcai iegūt iespēju papildināt pētniecības kapacitāti, bet arī nodrošinās uzņemošās valsts publiskajā telpā iespēju apspriest un reklamēt pētnieka izcelsmes valsti. Tādējādi šis pētnieciskais tīkls kļūs arī par daļu no publiskās diplomātijas. |
|  |
| **10.1. Kvantitatīvie rezultāti** |
| IZNĀKUMS | RĀDĪTĀJS | SASNIEDZAMĀ VĒRTĪBA |
| Pētniecības konsorcijs zinātniekiem | Izveidots konsorcijs gan šai iniciatīvai, gan turpmākām iniciatīvām un pieteikumiem | 1 |
| Konsorcija partneru kopīgi organizētas semināri | Konsorcija partneru kopīgi organizēto semināru skaits | 5 |
| Gala grāmata ar pētījuma rezultātiem (auditorija) | Lasītāju skaits | 10 000 |
| Klātbūtne plašsaziņas līdzekļos | Interviju publikācijas | 20 |
| Auditorija sasniegta ar plašsaziņas līdzekļu starpniecību iniciatīvas īstenošanas laikā, informējot par pētījuma rezultātiem un pašu iniciatīvu | Personu skaits | 300 000 |
|  |
| **10.2. Kvalitatīvie rezultāti** |
| IZNĀKUMS | RĀDĪTĀJS | SASNIEDZAMĀ VĒRTĪBA |
| Pētījuma konstatējumu, metodikas un pamata datu apmaiņa | Augstāki ekspertīzes un pētījuma kvalitātes līmeņi | N/P |
| Ekspertu un sabiedrības informētības līmenis par kritiskās infrastruktūras svarīgumu reģionā | Pilnveidotas sabiedrības un lēmējinstitūciju zināšanas par attiecīgi kritiskās infrastruktūras nozīmīgumu un situāciju ar reģiona sabiedrību izpratni par jautājumu  | N/P |

|  |
| --- |
| 1. **Izvērtējums valsts atbalsta normu atbilstībai**

*Saskaņā ar 2018.gada 13.novembra Ministru kabineta noteikumiem Nr.683„Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi”[[2]](#footnote-2) divpusējās sadarbības fonda finansējumu nepiešķir iniciatīvai, kuru var kvalificēt kā komercdarbības atbalsta iniciatīvu.* |
| Iniciatīva ir pilnībā vērsta uz sabiedrisko labumu un tiek īstenota tā interesēs, lai celtu informētību un paaugstinātu sabiedrības zināšanas. Iniciatīva ir paredzēta konkrētu jomu zinātniekiem un pētniekiem.Nav paredzēts, ka Latvijas Ārpolitikas institūts saņems jebkādas ekonomiskas priekšrocības. Iniciatīvas ietvaros nav paredzēta ne grāmatas, ne ekspertu zināšanu tirdzniecība. No EEZ un Norvēģijas finanšu instrumentiem piešķirtais finansējums nodrošinās iniciatīvas rezultātu un konstatējumu publisku pieejamību bez maksas. Līdz ar to iniciatīvas aktivitātes nav saimnieciskas dabas aktivitātes.Atlīdzība iniciatīvā iesaistītajiem pētniekiem tiks izmaksāta saskaņā ar institūcijas attiecīgo, jau iepriekš esošo darba slodzes novērtēšanas kārtību un kritērijiem. Lai noteiktu atbilstošu un konkurētspējīgu iniciatīvā iesaistīto augsta līmeņa ekspertu, kā arī attiecīgajos iesaistītajos institūtos pašlaik nodarbināto ekspertu atlīdzību, tiks ņemti vērā akadēmiskie grādi un sasniegumi. Pašlaik nodarbināto ekspertu esošās darba slodzes samazinās vai pārdalīs, lai tās atbilstu šīs iniciatīvas uzdevumiem. Lai pamatotu un sniegtu ziņas par iniciatīvas īstenošanas gaitā ieguldīto darbu un darba slodzi, tiks izmantota darbību uzskaite, ko veiks divas reizes mēnesī. Ekspertu atlīdzība tiks noteikta tādā apmērā, kas tiem nesniegs ekonomisku priekšrocību (t.i., nepārsniegs tirgus cenu). |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Iniciatīvas īstenotāja apliecinājums**

|  |  |
| --- | --- |
| **Es, iniciatīvas īstenotāja likumīgais pārstāvis (atbildīgā amatpersona),** |  |
|  |
| LĀI |

**apliecinu**, ka:* 1. iniciatīvas īstenotājs, t. sk. iesaistītais (-ie) iniciatīvas partneris (-i), ir iepazinies ar visiem Divpusējās sadarbības fonda finansējuma saņemšanas nosacījumiem, kas ir noteikti normatīvajos aktos par Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadību (donorvalstu noteikumi par Eiropas Ekonomikas zonas finanšu instrumenta ieviešanu 2014. – 2021.gadā un donorvalstu noteikumi par Norvēģijas finanšu instrumenta ieviešanu 2014. – 2021.gadā[[3]](#footnote-3), [donorvalstu Divpusējās sadarbības vadlīnijas](https://eeagrants.org/Results-data/Documents/Legal-documents/Guidelines-mandates-and-strategy/EEA-and-Norway-Grants-2014-2021/Bilateral-Guideline-with-Annexes) un [Latvijas Republikas 2018.gada 13.novembra Ministru kabineta noteikumi Nr.683 „Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi”](https://www.eeagrants.lv/?id=106)[[4]](#footnote-4)*)* un iniciatīvas īstenošanas gaitā apņemas ievērot atbilstību tiem un nacionālajiem normatīvajiem aktiem;
	2. iniciatīvā un tā pielikumos iekļautā informācija ir patiesa, un šīs iniciatīvas ieviešanai pieprasītais Divpusējās sadarbības fonda finansējums tiks izmantots saskaņā ar iniciatīvas aprakstu;
	3. iniciatīvas īstenotājs uzņemas atbildību par iniciatīvas īstenošanu, kā arī par iniciatīvas rezultātiem;
	4. iniciatīvas priekšlikumu ir parakstījusi persona, kurai ir paraksta tiesības;
	5. iniciatīvas īstenotājam nav nodokļu parādu, sociālās apdrošināšanas iemaksu vai citu obligātu maksājumu parādu, kas kopsummā pārsniedz 150 EUR;
	6. iniciatīvas īstenotājs nav veicis krāpšanas, korupcijas vai jebkādas citas pretlikumīgas darbības;
	7. iniciatīvas īstenotājam nav neatbilstoši veikto izdevumu maksājumu parādu citos projektos, kas finansēti no Eiropas Savienības finanšu avotiem un citiem ārvalstu finanšu palīdzības instrumentiem vai valsts vai pašvaldību budžeta;
	8. iniciatīvas īstenotājam ir pieejami stabili un pietiekami finanšu līdzekļi un citi resursi, lai noteiktajā apmērā nodrošinātu iniciatīvas priekšfinansēšanu, kā arī iniciatīvas īstenošanas nepārtrauktību;
	9. nav zināmu iemeslu, kādēļ šo iniciatīvu nevarētu īstenot vai kas varētu aizkavēt tās īstenošanu, un apstiprinu, ka iniciatīvā noteiktās saistības iespējams veikt līdz 2025. gada 30. aprīlim;
	10. iniciatīvas aktivitātes netika un netiek finansētas vai līdzfinansētas no citiem finanšu avotiem (citiem Eiropas Savienības finanšu avotiem, citiem ārvalstu palīdzības instrumentiem, kā arī valsts un pašvaldības budžeta līdzekļiem), un, ja iniciatīvu apstiprinās, šajā iniciatīvas pieteikumā minētās aktivitātes netiks pieteiktas finansējumam vai līdzfinansējumam no citiem finanšu avotiem;
	11. iniciatīva nav kvalificējama kā komercdarbības atbalsta iniciatīva atbilstoši Latvijas Republikas Komercdarbības atbalsta kontroles likuma 5. pantam;
	12. jebkāds sadārdzinājums, kas radīsies iniciatīvas ieviešanas laikā, tiks finansēts no iniciatīvas īstenotāja līdzekļiem vai citas iestādes nodrošinātiem finanšu līdzekļiem.

Apzinos, ka nepatiesas apliecinājumā sniegtās informācijas gadījumā administratīva un finansiāla rakstura sankcijas var tikt uzsāktas pret iniciatīvas īstenotāju.

|  |  |
| --- | --- |
| **Datums** | 20.03.2019. |
| **Paraksts** |  |

 |

Finanšu ministrs Jānis Reirs

Bremšmite 67083978

diana.bremsmite@fm.gov.lv

1. Darba plāns pieejams <https://www.eeagrants.lv/?id=134>. [↑](#footnote-ref-1)
2. Publicēts <https://likumi.lv/ta/id/303045-eiropas-ekonomikas-zonas-finansu-instrumenta-un-norvegijas-finansu-instrumenta-2014-2021-gada-perioda-vadibas-noteikumi> [↑](#footnote-ref-2)
3. 4. nodaļa „Divpusējās attiecības” un 8.8. pants „Divpusējā sadarbības fonda attiecināmās izmaksas” [↑](#footnote-ref-3)
4. V sadaļa „Finanšu instrumentu tehniskās palīdzības un divpusējās sadarbības fonda ieviešana” [↑](#footnote-ref-4)